b"\n_START_ARTICLE_\nI\xc3\xa0snaia Poliana\n_START_SECTION_\nHist\xc3\xb2ria\n_START_PARAGRAPH_\nLa finca de I\xc3\xa0snaia Poliana va pert\xc3\xa0nyer origin\xc3\xa0riament a la fam\xc3\xadlia K\xc3\xa0rtsev. A finals del segle XVIII la va comprar el pr\xc3\xadncep Nikolai Volkonski, l'avi de l'escriptor._NEWLINE_La casa pass\xc3\xa0 de Nikolai Volkonski a la seva filla, Maria Nikol\xc3\xa0ievna, la mare de Lev Tolstoi. El marit d'ella, Nikolai Ilitx Tolstoi, un veter\xc3\xa0 de la guerra contra Napole\xc3\xb3 el 1812, constru\xc3\xad la casa de 32 habitacions i engrand\xc3\xad el parc._NEWLINE_Lev Tolstoi va n\xc3\xa9ixer el 1828 a una casa, actualment demolida, de I\xc3\xa0snaia Poliana. Com que els seus pares moriren quan ell era molt jove va ser criat pels seus parents. El 1856, despr\xc3\xa9s d'acabar el seu servei militar, s'establ\xc3\xad a la casa i hi va portar la seva esposa el 1862.  _NEWLINE_Quan Tolstoi hi vivia la finca feia 1.600 hect\xc3\xa0rees amb el bosc original i una s\xc3\xa8rie de basses a diferents nivells. Uns 350 camperols hi vivien._NEWLINE_Els esborranys de Guerra i Pau i Anna Karenina es conserven i ara es troben al Museu Rumi\xc3\xa0ntsev de Moscou._NEWLINE_Durant la Segona Guerra Mundial aquesta finca va ser ocupada pels nazis per un breu per\xc3\xadode (45 dies)."